Hun er utdannet ved Foss videregående skole (fiolin og vokal), har studert sosiologi og musikkvitenskap mellomfag ved Universitetet i Oslo, og har tatt et treårig studium i utøvende jazz og musikkteknologi ved Jazzlinja 1995–98. Senere var hun jazz- og sanglærer ved Sund folkehøgskole, Høgskolen i Agder (musikkonservatoriet) og Jazzlinja. Siden 2006 har hun vært fast ansatt ved Norges musikkhøgskole, fra 2012 som professor i jazzsang.